b'\n_START_ARTICLE_\nLego Mindstorms\n_START_SECTION_\nHist\xc3\xb2ria\n_START_PARAGRAPH_\nLego Mindstorms va ser fruit d\'una col\xc2\xb7laboraci\xc3\xb3 entre Lego Education i el MIT (Institut Tecnol\xc3\xb2gic de Massachusetts). Instal\xc2\xb7len els primers centres de Lego Mindstorms a Chicago l\'any 1997. El primer programa es va dir "Robosport", sobre les mateixes bases de joc actuals._NEWLINE_La primera versi\xc3\xb3 es va distribuir el 1998 amb el nom de "Robotics Invention System" encara que s\'ha venut \xc3\xbanicament com a equip did\xc3\xa0ctic per a escoles. La versi\xc3\xb3 actual, "Lego Mindstorms NXT" va sortir el 2006 als Estats Units.\n_START_SECTION_\nConstrucci\xc3\xb3\n_START_PARAGRAPH_\nEls models de muntatge proposats venen en un llibret amb el nom de Constructopedia i tamb\xc3\xa9 en el programari per a ordinador que acompanya el producte.\n_START_SECTION_\nRCX\n_START_PARAGRAPH_\nBasat en un processador H8/3297 de Renesas (abans Hitachi).\n_START_SECTION_\nNXT\n_START_PARAGRAPH_\nBasat en el microcontrolador ARM7 de ATMEL._NEWLINE_El software Lego Mindstorms NXT permet programar els robots NXT i descarregar els seus programes mitjan\xc3\xa7ant un port USB o per connexi\xc3\xb3 Bluetooth. Aquest software, que funciona fent \'clicks\' i arrossegant, \xc3\xa9s impulsat per LabVIEW (National Instruments). Inclou instruccions de desenvolupament i guies de programaci\xc3\xb3 per iniciar-se en el m\xc3\xb3n de la rob\xc3\xb2tica i la programaci\xc3\xb3 i d\'aquesta manera, comen\xc3\xa7ar a desenvolupar i programar f\xc3\xa0cilment amb robots MINDSTORMS NXT. Aquest programa va ser desenvolupat per complet en el software de programaci\xc3\xb3 gr\xc3\xa0fica de la ind\xc3\xbastria LabVIEW (National Instruments) per desenvolupar sistemes de control i mesura. Els usuaris de LabVIEW aprecien moltes semblances entre el Software LEGO MINDSTORMS NXT i LabVIEW perqu\xc3\xa8 les dues empreses, National Instruments i LEGO van establir una col\xc2\xb7laboraci\xc3\xb3 per conservar tots els elements fonamentals de la programaci\xc3\xb3 gr\xc3\xa0fica de LabVIEW. Aix\xc3\xad van aconseguir optimitzar la interf\xc3\xadcie de l\'usuari per als usuaris d\'ordinadors inexperts. Aquest fet fa factible que joves principiants i programadors experts utilitzin el software per programar els seus robots.\n_START_SECTION_\nSensors\n_START_PARAGRAPH_\nA la generaci\xc3\xb3 EV3 es disposa de cinc sensors diferents: color, contacte, ultras\xc3\xb2nic, infrarrojos, giroscopi. I la generaci\xc3\xb3 NXT disposa dels mateixos m\xc3\xa9s dos altres sensors: so i temperatura.\n_START_SECTION_\nSensor ultras\xc3\xb2nic\n_START_PARAGRAPH_\nAquest sensor ens permet calcular la dist\xc3\xa0ncia a objectes mitjan\xc3\xa7ant onades de so que no s\xc3\xb3n perceptibles per l\'o\xc3\xafda humana.\xc2\xa0_NEWLINE_Pot mesurar objectes a una dist\xc3\xa0ncia entre 1 i 250 cm, t\xc3\xa9 una resoluci\xc3\xb3 de 0.1 cm i una precisi\xc3\xb3 de +/- 1 cm. Pot servir per usar-se com a un s\xc3\xb2nar o fins i tot per esperar i encendre\'s quan un objecte s\'apropa. Exemples reals de sensors com aquests els podem trobar en portes autom\xc3\xa0tiques,...\xc2\xa0\n_START_SECTION_\nSensor de so\n_START_PARAGRAPH_\nAquest sensor \xc3\xa9s \xc3\xbanic dels Lego Mindstorms NXT i ens permet mesurar els nivells de soroll._NEWLINE_Pot mesurar els nivells de soroll en decibels (dB) i decibels ajustats (dBA). La difer\xc3\xa8ncia entre els dB i els dBA \xc3\xa9s que els dBA s\'ajusta a la sensibilitat de l\'o\xc3\xafda humana i per tant correspon a tots els sons que pot escoltar un hum\xc3\xa0. Per contra, els dB mesura tots els sons: els que podem escoltar i els que no.\xc2\xa0_NEWLINE_Es poden mesurar fins a 90 dB en una escala de percentatges de 0 (fluix) a 100 (fort). D\'aquesta manera, el sensor pot distingir entre sons forts i fluixos, per\xc3\xb2 mai pot distingir entre tons diferents.\xc2\xa0\n_START_SECTION_\nSensor de temperatura\n_START_PARAGRAPH_\nAquest sensor \xc3\xa9s \xc3\xbanic dels Lego Mindstorms NXT i ens permet mesurar temperatures en les escales Celsius i Fahrenheit.\xc2\xa0_NEWLINE_Pot mesurar temperatures a l\'escala Celsius entre -20 \xc2\xb0C i 120\xe2\x80\xaf\xc2\xb0C i a l\'escala Fahrenheit entre -4 \xc2\xb0F i 248 \xc2\xb0F.\xc2\xa0\xc2\xa0\n_START_SECTION_\nMotors\n_START_PARAGRAPH_\nA la generaci\xc3\xb3 EV3 es disposa de dos motors diferents: el gran i el petit.\n_START_SECTION_\nMotor gran\n_START_PARAGRAPH_\nEl motor gran ens serveix per realitzar moviments quan es necessita alta precisi\xc3\xb3.\xc2\xa0_NEWLINE_Aquest motor va entre 160 i 170 rpm amb una precisi\xc3\xb3 d\'1\xc2\xba. T\xc3\xa9 un parell de funcionament de 20 Ncm i un parell d\'aguant de 40 Ncm. Aquest motor disposa d\'un sensor giroscopi integrat que permet sincronitzar la rotaci\xc3\xb3 de diferents motors.\n_START_SECTION_\nMotor mitj\xc3\xa0\n_START_PARAGRAPH_\nEl motor mitj\xc3\xa0 ens serveix per realitzar moviments quan es necessita velocitat i temps de resposta r\xc3\xa0pid o una mida de robot petit.\xc2\xa0_NEWLINE_Aquest motor va entre 240 i 250 rpm amb una precisi\xc3\xb3 d\'1\xc2\xba. T\xc3\xa9 un parell de funcionament de 8 Ncm i un parell d\'aguant de 12 Ncm. Aquest motor tamb\xc3\xa9 disposa d\'un sensor giroscopi\xc2\xa0\n_START_SECTION_\nCanals d\'obtenci\xc3\xb3 i traduccions\n_START_PARAGRAPH_\n\xc3\x89s problem\xc3\xa0tic encara, aconseguir aquest material, car Lego t\xc3\xa9 molt parcel\xc2\xb7lats els mercats de distribuci\xc3\xb3 i no permet que se serveixi des d\'un pa\xc3\xads a un altre._NEWLINE_La mateixa web oficial de Lego per a la venda en l\xc3\xadnia diferencia productes per a cada pa\xc3\xads i fins fa poc no oferia aquesta gamma per a Espanya. Actualment s\'ofereix la gamma NXT per\xc3\xb2 nom\xc3\xa9s en franc\xc3\xa8s o angl\xc3\xa8s._NEWLINE_Existeix un \xc3\xbanic prove\xc3\xafdor de "Lego Educatius" per a Espanya, que subministren una versi\xc3\xb3 del software en castell\xc3\xa0 encara que acostuma a no ser l\'\xc3\xbaltima versi\xc3\xb3. \xc3\x89s molt interessant la secci\xc3\xb3 de complements de cara a elements mec\xc3\xa0nics, hidr\xc3\xa0ulics i altres insospitats._NEWLINE_Una font molt interessant \xc3\xa9s el mercat de segona m\xc3\xa0 a trav\xc3\xa9s de Ebay. Hi podeu trobar tota mena de peces o programari, paquets did\xc3\xa0ctics o col\xc2\xb7leccions voluminoses. De vegades els elements m\xc3\xa9s interessants se solen subhastar "amb tramesa nom\xc3\xa9s dins el pa\xc3\xads de l\'ofertant" i no apareixen a la llista de disponibles per al propi pa\xc3\xads (ex. Esp.); per aix\xc3\xb2 cal entrar en el web Ebay pa\xc3\xads per pa\xc3\xads i veure que hi ha i, en cas que nom\xc3\xa9s admetin lliuraments del subhastat al pa\xc3\xads d\'origen, fer valer els contactes o amics all\xc3\xa0, si val la pena.\n_START_SECTION_\nLego Mindstorms NXT 2.0\n_START_PARAGRAPH_\nLego Mindstorms NXT 2.0 \xc3\xa9s un nou kit per muntar un robot de la l\xc3\xadnia Lego Mindstorms. Actualment es pot comprar a gaireb\xc3\xa9 totes les botigues de Lego en l\xc3\xadnia. Cont\xc3\xa9 619 peces i el seu nombre clau \xc3\xa9s 8.547. Costa aproximadament de 280 d\xc3\xb2lars. Amb aquest set es llan\xc3\xa7a el nou Sensor de Color RGB, RGB vol dir Vermell Verd i Blau (Per les seves sigles en angl\xc3\xa8s Red, Green, Blue).'